Mauaji ya Kimbari ya Rwanda yalikuwa mauaji ya halaiki nchini Rwanda mnamo mwaka wa 1994 ambapo wananchi wa kundi la Watutsi pamoja na Wahutu waliotazamwa kuwa wapinzani wa serikali au mauaji waliuliwa na wanamgambo, polisi na wanajeshi wa serikali iliyosimamiwa na viongozi Wahutu. Katika kipindi cha takriban siku 100, kuanzia kuuliwa kwa marais Juvenal Habyarimana wa Rwanda na Cyprien Ntaryamira wa Burundi tarehe 6 Aprili hadi katikati mwa mwezi Julai, walau watu 800,000 hadi milioni 1 waliuawa, au karibu asilimia 20 ya idadi ya watu nchini Rwanda wakati huo. Tangu uhuru wa Rwanda historia baina ya makundi mawili makuu ya Wahutu waliokuwa wengi na Watutsi waliokuwa kundi dogo zaidi ilikuwa ngumu. Rwanda iliingia katika ukoloni ikiwa ufalme chini ya wafalme Wahutu. Wakoloni Wajerumani na halafu Wabelgiji waliendelea kuwatumia Watutsi wakitawala kupitia haona hivyo kuimarisha mamlaka yao. Katika miaka ya 1950 Wahutu wa Rwanda walianza kudai haki za kisiasa. Kukataa kwa tabaka la makabaila Watutsi kulisababisha uasi wa kwanza upande wa Wahutu ulioleta mauaji ya Watutsi mia kadhaa, na Watutsi lakhi mbili walikimbilia Uganda au Burundi. Kabla ya uhuru Wabelgiji waliandaa uchaguzi wakaacha Rwanda kupata uhuru ikiwa jamhuri, tofauti na nchi jirani ya Burundi.